CELEX: 62011CN0469
Language: mt
Date: 2011-09-14 00:00:00
Title: Kawża C-469/11 P: Appell ippreżentat fl- 14 ta’ Settembru 2011 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE kontra d-digriet tal-Qorti Ġenerali (L-Ewwel Awla) mogħti fit- 22 ta’ Ġunju 2011 fil-Kawża T-409/09: Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea

12.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 331/13
            
         Appell ippreżentat fl-14 ta’ Settembru 2011 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE kontra d-digriet tal-Qorti Ġenerali (L-Ewwel Awla) mogħti fit-22 ta’ Ġunju 2011 fil-Kawża T-409/09: Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea
   (Kawża C-469/11 P)
   2011/C 331/22
   Lingwa tal-kawża: l-Ingliż
   
      Partijiet
   
   
      Appellanti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (rappreżentant: N. Korogiannakis, Δικηγόρος)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla d-digriet tal-Qorti Ġenerali fil-Kawża T-409/09,
            
         
               —
            
            
               tiċħad fl-intier tagħha l-eċċezzjoni ta’ inammissibbiltà mressqa mill-Kummissjoni,
            
         
               —
            
            
               tirrinvija l-kawża lill-Qorti Ġenerali sabiex tiddeċiedi l-mertu tal-kawża,
            
         
               —
            
            
               tikkundanna lill-Kummissjoni tħallas l-ispejjeż legali u spejjeż oħra tal-appellanti inklużi dawk sostnuti fil-kuntest tal-proċedura inizjali, anke jekk l-appell preżenti huwa miċħud kif ukoll dawk tal-appell preżenti, fil-każ li dan jiġi milqugħ.
            
         
      Aggravji u argumenti prinċipali
   
   L-appellanti ssostni li d-digriet appellat għandu jiġi annullata għar-raġunijiet li ġejjin:
   
               —
            
            
               Il-Qorti Ġenerali wettqet żball ta’ liġi billi ma applikatx id-dispożizzjoni tal-Artikolu 102(2) tar-Regoli tal-Proċedura li tirreferi għall-estensjoni, minħabba d-distanza, b’perijodu wieħed ta’10 ijiem għall-kawżi li jaslu biex jistabbilixxu r-responsabbiltà mhux kuntrattwali tal-isituzzjonijiet Ewropej.
            
         
               —
            
            
               Il-Qorti Ġenerali, billi ma applikatx id-dispożizzjonijiet tal-Artikolu 102(2), kisret il-prinċipji ta’ trattament ugwali u ta’ ċertezza legali.
            
         
               —
            
            
               Il-Qorti Ġenerali wettqet żball ta’ liġi billi aċċettat li l-perijodu ta’ preskrizzjoni beda jiddekorri minn meta d-deċiżjoni tal-Kummissjoni li tiċħad l-offerta tal-appellanti ġiet ikkomunikata lill-appellanti.